el el en el el el el el el el el el el en el el el el en el en en es en es tr en en el el el el el el el el el el el el el el el el el el el el el el el el el el el el el el el el el el el el en en en de el ja el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Kορωνοϊός: Πρωτοφανή μέτρα ασφαλείας στην Κίνα - Έρημη πόλη η Ουχάν - Η Ιταλία τέθηκε σε κατάσταση 6μηνου συναγερμού (video) - DailyPost.gr
ΣΤΟΝ ΠΥΡΗΝΑ ΤΩΝ ΕΙΔΗΣΕΩΝ ΜΕ ΑΠΟΚΑΛΥΠΤΙΚΟ ΡΕΠΟΡΤΑΖ ΚΑΙ ΑΠΟΨΗ
Ο απεσταλμένος της Κίνας στον ΟΗΕ ανακοίνωσε ότι ο αριθμός των επιβεβαιωμένων κρουσμάτων του νέου κορωνοϊού στην Κίνα ξεπέρασε τα 9.800.
Συγκεκριμένα, έχουν επιβεβαιωθεί 9.809 κρούσματα, μεταξύ των οποίων, οι 1.527 ασθενείς είναι σε κρίσιμη κατάσταση και υπάρχουν επιπλέον 15.238 ύποπτα κρούσματα, όπως δήλωσε ο Ουάνγκ Κουν μιλώντας μέσω διερμηνέα.
Παράλληλα, τόνισε ότι ο αριθμός των θανάτων έχει φτάσει τους 213.
Στην επαρχία Ουχάν, εκεί από όπου ξεκίνησε ο ιός, οι εικόνες πραγματικά συγκλονίζουν.
Ένας γκριζομάλλης άνδρας που φοράει μια χειρουργική μάσκα κείτεται νεκρός για πολλές ώρες σε ένα πεζοδρόμιο της Ουχάν, του επίκεντρου του νέου κορωνοϊού. Στο ένα του χέρι κρατάει μια πλαστική σακούλα. Είναι μαυροντυμένος, περίπου 60 ετών.
Μέχρι πρόσφατα, ο δρόμος αυτός ήταν γεμάτος κόσμος. Χθες όμως στη βιομηχανική αυτή πόλη των 11 εκατομμυρίων κατοίκων, που βρίσκεται σε καραντίνα εξαιτίας του ιού, ελάχιστοι πολίτες περπατούσαν στον δρόμο και δεν τολμούσαν να πλησιάσουν τον νεκρό άνδρα.
Δημοσιογράφοι του Γαλλικού Πρακτορείου (AFP) είδαν το πτώμα χθες το πρωί, λίγο πριν φθάσει επί τόπου ένα όχημα των υπηρεσιών έκτακτης ανάγκης, στο οποίο επέβαιναν ιατρικό προσωπικό και αστυνομικοί φορώντας ειδικές στολές προστασίας.
Το πτώμα του άνδρα ήταν ανάσκελα, μπροστά από ένα κλειστό κατάστημα επίπλων. Ιατρικό προσωπικό με ολόσωμες μπλε στολές σκέπασαν το πτώμα του με μια μπλε κουβέρτα.
Επιβιβάστηκαν στο ασθενοφόρο και έφυγαν. Παρέμειναν οι αστυνομικοί, οι οποίοι τοποθέτησαν χαρτοκιβώτια στο σημείο όπου βρισκόταν το πτώμα για να μην το πλησιάσει κάποιος.
Το AFP δεν διακρίβωσε τα αίτια θανάτου του άνδρα. Δημοσιογράφοι του πρακτορείου όμως επικοινώνησαν με την αστυνομία και με τοπικούς αξιωματούχους των υπηρεσιών υγείας, αλλά δεν έλαβαν απαντήσεις.
Η αντίδραση ωστόσο της αστυνομίας και του ιατρικού προσωπικού με τις στολές προστασίας, καθώς και η αντίδραση των λιγοστών περαστικών, υπογραμμίζουν τον φόβο που έχει καταλάβει την πόλη.
Μια γυναίκα στέκεται κοντά στον νεκρό άνδρα, φοράει ροζ πυτζάμες και τραγιάσκα και εκτιμά ότι ο άνδρας πέθανε από τον ιό.
«Είναι φρικτό. Αυτές τις ημέρες πολλοί άνθρωποι έχουν πεθάνει».
Ο νέος κορωνοϊός, ο οποίος φέρεται ότι μεταδόθηκε στον άνθρωπο από άγρια ζώα που πωλούνταν σε μια υπαίθρια αγορά της πόλης, ξεκίνησε από την Ουχάν.
Εμφανίστηκε στο τέλος του περασμένου χρόνου και μέχρι στιγμής έχει στοιχίσει τη ζωή σε 213 ανθρώπους και έχει μολύνει χιλιάδες στην Κίνα, με τουλάχιστον 159 από τους νεκρούς να είναι κάτοικοι της Ουχάν.
Δεδομένου ότι εξαπλώθηκε και σε άλλες χώρες, ο Παγκόσμιος Οργανισμός Υγείας χαρακτήρισε τον κορωνοϊό παγκόσμια απειλή.
Πρωτοφανή μέτρα ασφαλείας στην Ουχάν
Οι κινέζικες αρχές έχουν επιβάλει πρωτοφανή μέτρα στην Ουχάν, αποκλείοντας δρόμους που οδηγούν εκτός της πόλης και απαγορεύοντας τις πτήσεις σε μια προσπάθεια να εμποδίσουν την εξάπλωση του ιού.
Όσοι έχουν εγκλωβιστεί μέσα στην πόλη αναμένουν βασανιστικά να αρθεί η καραντίνα, να βρεθεί θεραπεία ή έστω να μπορέσουν να πάνε για εξετάσεις στα κατάμεστα νοσοκομεία.
Δημοσιογράφοι του AFP στην Ουχάν κάνουν λόγο για τεράστιες ουρές αναμονής στα νοσοκομεία με ορισμένους ασθενείς να λένε ότι περίμεναν δύο ημέρες για να δουν έναν γιατρό.
Πολλοί είχαν πάρει μαζί τους και την καρέκλα τους.
Η κίνηση στους δρόμους απαγορεύεται και έτσι οι περισσότεροι κάτοικοι μετακινούνται πεζή ή με ποδήλατα.
Άμεση ανταπόκριση των ασθενοφόρων
Ο νεκρός στον δρόμο της πόλης κείτονταν ένα τετράγωνο πιο μακριά από το Νοσοκομείο Αριθμός Έξι της Ουχάν, ένα από τα βασικά ιατρικά κέντρα για την αντιμετώπιση των περιστατικών που αφορούν τον κορωνοϊό.
Μια ιατρική ομάδα που εξέτασε το πτώμα του άνδρα αμέσως υποβλήθηκε σε απολύμανση με τη βοήθεια συναδέλφων μόλις αφαίρεσε την ειδική στολή.
Ένας άνδρας καπνίζει κοντά στο σημείο που βρίσκεται το πτώμα. Πολύ γρήγορα αστυνομικοί τον πλησιάζουν και τον καλούν να σβήσει το τσιγάρο του και να βάλει μάσκα. Εκείνος υπακούει αμέσως.
Στη διάρκεια του δίωρου που οι δημοσιογράφοι του AFP παρέμειναν στο σημείο που βρέθηκε το πτώμα είδαν 15 ασθενοφόρα να καταφθάνουν ανταποκρινόμενα σε τηλεφωνήματα πολιτών.
Στο τέλος ένα λευκό φορτηγάκι με σκούρα τζάμια έφθασε επιτόπου για να απομακρύνει το πτώμα του άνδρα. Τοποθετήθηκε μέσα σε μια κίτρινη σακούλα για πτώματα και μεταφέρθηκε στο φορτηγάκι με φορείο.
Αμέσως οι άνδρες με τις προστατευτικές στολές έσπευσαν να απολυμάνουν το σημείο.
Η Ιταλία κηρύσσει κατάσταση συναγερμού για 6 μήνες μετά τα δυο κρούσματα κορωνοϊού που εντοπίσθηκαν
Η ιταλική κυβέρνηση κήρυξε την χώρα σε κατάσταση συναγερμού για τους επόμενους έξι μήνες, μετά την επιβεβαίωση, χθες βράδυ, ότι δυο κινέζοι τουρίστες που έχουν εισαχθεί σε νοσοκομείο της Ρώμης πάσχουν από κορωνοϊό.
Παράλληλα, υποβλήθηκε σε εξετάσεις και ένας ιταλός έφηβος, ο οποίος ζει στην πόλη Τρεβίζο της περιφέρειας Βένετο και παρουσίασε πυρετό μόλις επέστρεψε από ταξίδι στην Κίνα.
Παράλληλα, σε εργαστηριακές εξετάσεις υποβλήθηκε μόλις και ένας άνδρας ο οποίος δούλευε στο ξενοδοχείο της Ρώμης στο οποίο διέμειναν οι δυο Κινέζοι που μολύνθηκαν με τον ιό.
Μέχρι χθες, οι ειδικοί εμφανίζονταν σχετικά καθησυχαστικοί και υπογράμμιζαν ότι οι πιθανότητες να σημειωθεί μετάδοση του κορωνοϊού στην χώρα δεν ξεπερνούσαν τις 12%.
Επίσης, σήμερα ο Ιταλός υπουργός Υγείας Ρομπέρτο Σπεράντσα επανέλαβε ότι λαμβάνονται όλα τα απαραίτητα μέτρα πρόληψης, ότι τα νοσοκομεία της χώρας είναι πλήρως εξοπλισμένα και, κατά συνέπεια, δεν υπάρχουν λόγοι υπερβολικής ανησυχίας.
Μπορεί να σας ενδιαφέρει
Δευτέρα 26 Σεπτεμβρίου 2022
Ποιος ροκ σταρ ενθουσιάστηκε με την ομιλία του Μητσοτάκη στη ΓΣ του ΟΗΕ
Παρασκευή 23 Σεπτεμβρίου 2022
Επίθεση φιλίας Μητσοτάκη στην Τουρκία: «Η Ελλάδα δεν σας απειλεί»- «Είμαι ανοιχτός σε διάλογο» διαμηνύει στον Ερντογάν
Παρασκευή 23 Σεπτεμβρίου 2022
Αναστασιάδης στον ΟΗΕ: «Ο Ερντογάν μιλά για «αλήθειες» όταν απειλεί τα ελληνικά νησιά και κατέχει το 37% της Κύπρου»
Τρίτη 20 Σεπτεμβρίου 2022
Ο Ερντογάν λοιδορεί την Ελλάδα στον ΟΗΕ: «Οι Έλληνες τυραννούν τους πρόσφυγες, διαπράττουν εγκλήματα»
Δημοσκόπηση Metron Analysis: Στις 8,4 μονάδες η διαφορά ΝΔ – ΣΥΡΙΖΑ
Κεραμέως: «Απόλυτη προτεραιότητα η εξωστρέφεια των ελληνικών Πανεπιστημίων»
Συνάντηση Μητσοτάκη με την αντιπρόεδρο της Ευρωπαϊκής Επιτροπής Βιέρα Γιούροβα
Λοβέρδος: «Ενήργησε με δόλο η Τουλουπάκη – Ο Κουρουμπλής έβλαψε το Δημόσιο»
Τουρκία: Ο Ερντογάν προτρέπει την κεντρική τράπεζα να προχωρήσει σε περαιτέρω μείωση επιτοκίων
Μπακογιάννης: Η ενεργειακή κρίση συνιστά απειλή και για τη Δημοκρατία
Τα πρωτοσέλιδα των εφημερίδων
Μπορεί να σας ενδιαφέρει
ΟΗΕ: «Ένας χειμώνας “κοινωνικής δυσαρέσκειας” διαγράφεται στον ορίζοντα»
Αναβλήθηκε η συνάντηση Μητσοτάκη – Von Der Leyen
Πλεύρης: «Δίνουμε καθημερινή μάχη για την ενίσχυση του ΕΣΥ και την πανδημία»
Μελόνι: «Μην πιστεύετε τα ψέματα που κυκλοφορούν – Η κυβέρνηση θα είναι υψηλού επιπέδου»
Νέες απειλές Ερντογάν κατά ΗΠΑ: «Η άρση του εμπάργκο όπλων στην Κύπρο δεν θα μείνει αναπάντητη»
ΠΑΣΟΚ-ΚΙΝΑΛ: «Η δημοσιονομική πολιτική της κυβέρνησης εκτός από αναποτελεσματική, είναι και βαθιά άδικη»
ΕΟΔΥ: 80 τα επιβεβαιωμένα κρούσματα ευλογιάς των πιθήκων
Nord Stream: «Η διαρροή αερίου πιθανόν να σταματήσει την Δευτέρα», σύμφωνα με την διαχειρίστρια εταιρεία
«Φρένο τιμής φυσικού αερίου», ανακοίνωσε ο Σολτς – Στα 150-200 δισ. το κόστος του μέτρου
«Άδειασε» τον Κυρανάκη ο Οικονόμου για το «δεν μας φταίει πλέον ο ΣΥΡΙΖΑ για την ανομία στα ΑΕΙ»
Συμφωνία ΔΕΠΑ- TotalEnergies για προμήθεια LNG τον χειμώνα- Δύο πλοία κάθε μήνα στην Ελλάδα
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία